***Váš list číslo/zo dňa Naše číslo Vybavuje/linka Nitra***

2021/Predn. Ing.Daniš/037 6502272 25.2.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:** Vo veciach procesu zadávania zákazky – **Ing. Miroslav Daniš**

Vo veciach opisu predmetu zákazky – **Ing. Jaroslav Jazvinský, 037/6502 218**

**2. Názov zákazky:**

„Vypracovanie nízkouhlíkovej stratégie pre mesto Nitra*“*

**3. Typ zákazky a druh postupu:**

**Typ zákazky:** Civilná zákazka s nízkou hodnotou na dodanie služby.

**Druh postupu zadávania zákazky:** Podľa §117 zákona č. 343/2015 Z. z. o verejnom obstarávaní v znení neskorších zmien a doplnkov.

**4. Typ zmluvy:**

Zmluva o dielo.

Úspešný uchádzač musí strpieť výkon kontroly/auditu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí NFP, v rámci ktorej bude poskytovaná služba/dodané Dielo financované/spolufinancované, a to oprávnenými osobami v zmysle Všeobecných zmluvných podmienok k zmluve o poskytnutí NFP a poskytnúť im potrebnú súčinnosť.

**5.Miesto dodania:**

Mesto Nitra, Mestský úrad v Nitre, Štefánikova trieda 60, 95006 Nitra

**6. Opis predmetu zákazky:**

Predmetom zákazky je vytvorenie kompletnej nízkouhlíkovej stratégia Mesta Nitra – strategický

dokument spracovaný s využitím metodiky Dohovoru primátorov a starostov a akčného plánu

udržateľného energetického rozvoja v súlade s ÚP a PHSR Mesta Nitra vrátane SWOT analýzy

v rámci projektu s názvom „Vypracovanie nízkouhlíkovej stratégie pre mesto Nitra“; Operačný program Kvalita životného prostredia, kód výzvy OPKZP-P04-SC441-2018-39.

Požiadavky na predmet zákazky a Odporúčaný rozsah nízkouhlíkovej stratégie sú bližšie špecifikované v p*rílohe č.5* tejto výzvy na predloženie ponuky.

Spoločný slovník obstarávania (CPV):

75112100-5 Projekty rozvoja verejnej správy

**7. Rozsah ponuky – predpokladaná hodnota zákazky:**

Predpokladaná hodnota zákazky: 38 050,00 € bez DPH

Lehota platnosti zmluvy 6 mesiacov od nadobudnutia jej účinnosti.

**Spôsob financovania: 95% EU a SR + 5% mesto Nitra – verejný obstarávateľ**

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý predmet zákazky.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený dodávať službu ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky ,*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením. (Príloha č. 4)*

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Verejný obstarávateľ požaduje, aby uchádzač už mal skúsenosti s vypracovávaním dokumentov

obdobných predmetu zákazky v nasledovnom rozsahu:

Za predchádzajúce tri roky od zverejnenia výzvy na predkladanie ponúk uchádzač musel poskytnúť aspoň jednu službu rovnakú alebo obdobnú ako predmet zákazky, pričom hodnota poskytnutej služby musí byť vo výške min. 20 000,- EUR bez DPH.

*Zoznam poskytnutých služieb za predchádzajúce tri roky od zverejnenia výzvy na predkladanie ponúk s uvedením cien, lehôt dodania a odberateľov; ak bol odberateľom verejný obstarávateľ alebo obstarávateľ, uchádzač v zozname uvedie aj odkaz na referenciu evidovanú v evidencii referencií podľa § 12 ZVO, a ak odberateľom nebol verejný obstarávateľ alebo obstarávateľa, uchádzač v zozname uvedie telefonický a e-mailový kontakt na zodpovednú osobu odberateľa za účelom overenia si poskytnutia daného plnenia.*

**10. Lehota dodania:**

Predmet zákazky bude dodaný do 6 mesiacov od nadobudnutia účinnosti zmluvy.

**11. Lehota na predloženie ponuky do : 16.3.2021 do 12,00 hod. SEČ**

**Obal ponuky musí byť uzatvorený a obsahovať nasledovné údaje:**

**adresu verejného obstarávateľa:**

**Mestský úrad Nitra, útvar prednostu , odbor VO – Ing. Miroslav Daniš, Štefánikova**

**trieda 60,**

**950 06 Nitra**

adresu uchádzača,

[Uvedie sa názov alebo obchodné meno a adresa sídla alebo miesta podnikania uchádzača.]

označenie heslom:

**„SÚŤAŽ – NEOTVÁRAŤ -Vypracovanie nízkouhlíkovej stratégie pre mesto Nitra“**

Ponuka doručená po uplynutí tejto lehoty nebude zaradená do vyhodnotenia, ale zostane súčasťou dokumentácie zadávania zákazky.

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (*Príloha č.1*)
2. Krycí list - Cenová ponuka (*Príloha č.2*)
3. Návrh zmluvy (*Príloha č.3*)
4. Vyhlásenie uchádzača (*Príloha č.4*)
5. Požiadavky na predmet zákazky(*Príloha č.5*)
6. Doklady a dokumenty preukazujúce splnenie podmienok účasti. (*bod 9 tejto výzvy*)
7. Uchádzači musia splniť podmienky účasti stanovené verejným obstarávateľom, inak bude ich ponuka vylúčená a nebude zaradená na vyhodnotenie ponúk.

**13. Vyhodnotenie ponúk:**

Otváranie a vyhodnocovanie ponúk sa uskutoční dňa 17.3.2021 v sídle verejného obstarávateľa.

**14. Kritériá na vyhodnotenie ponúk:**

Verejný obstarávateľ vyhodnotí predložené ponuky podľa kritéria, ktorým je **najnižšia cena za celý predmet zákazky v EUR s DPH**.

(Poznámka: u platcu DPH sa hodnotí cena vrátane DPH, u neplátcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená Zmluva o dielo, ktorej návrh je prílohou tejto výzvy. Neúspešným uchádzačom bude zaslaná informácia o neúspešnosti ich ponuky s informáciou o identifikácii úspešného uchádzača a jeho návrhu na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka

- ani jeden uchádzač nesplnil podmienky „Výzvy“

- zmenili sa okolnosti, za ktorých bola súťaž vyhlásená

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky.

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

Prílohy: č.1 Identifikačné údaje uchádzača

č.2 Krycí list - Cenová ponuka

č.3 Návrh zmluvy

č.4 Vyhlásenie uchádzača

č.5 Požiadavky na predmet zákazky a Odporúčaný rozsah nízkouhlíkovej stratégie

.................................................

Mgr. Martin Horák

Prednosta MsÚ v Nitre

V Nitre, 25.2.2021

Príloha č. 1 Identifikačné údaje uchádzača

Identifikačné údaje uchádzača

(v súlade s výpisom z Obchodného registra (Živnostenského registra))

Obchodné meno alebo názov spoločnosti: ..........................................................

Sídlo alebo miesto podnikania: ............................................................

IČO: ............................................................

DIČ: ............................................................

Právna forma: ............................................................

Zápis uchádzača v Obchodnom registri: ............................................................

Číslo účtu: ............................................................

IBAN: .............................................................

Banková inštitúcia: ............................................................

Štatutárny zástupca spoločnosti: ............................................................

Telefón: ............................................................

E-mail: ............................................................

V ......................., dňa .................

Pečiatka, podpis ...............................................

Príloha č. 2

**Krycí list - Cenová ponuka**

**Vypracovanie nízkouhlíkovej stratégie pre mesto Nitra**

**Platiteľ DPH**

Identifikačné údaje uchádzača

Obchodné meno:

Sídlo:

Zastúpený:

Kontaktná osoba:

Kontaktné údaje:

|  |  |  |
| --- | --- | --- |
| Navrhovaná cena bez DPH v EUR | DPH v EUR | **Celková navrhovaná cena vrátane DPH v EUR** |
|  |  |  |

V ..............................., dňa ...............................

..............................................................

(podpis konajúcej osoby za uchádzača v súlade so zápisom v OR SR alebo v inej relevantnej evidencii)

**Neplatiteľ DPH**

Identifikačné údaje uchádzača

Obchodné meno:

Sídlo:

Zastúpený:

Kontaktná osoba:

Kontaktné údaje:

|  |
| --- |
| **Navrhovaná cena v EUR** |
|  |

Ako uchádzač týmto vyhlasujem a svojim podpisom potvrdzujem, že nie som platcom DPH a zároveň beriem na vedomie, že ak sa neskôr stanem platcom DPH, nie som oprávnený fakturovať k ponúknutej cene DPH, pretože skutočnosť, že som sa stal platcom DPH nie je dôvodom na zmenu ponuky, či zmluvy a mnou pôvodne ponúknutá cena sa považuje za cenu vrátane DPH.

V ..............................., dňa ...............................

..............................................................

(podpis konajúcej osoby za uchádzača v súlade so zápisom v OR SR alebo v inej evidencii)

Príloha č. 3

**ZMLUVA O DIELO**

uzatvorená medzi zmluvnými stranami v zmysle ust. § 536 a nasl.

zákona č. 513/1991 Zb. Obchodný zákonník v znení neskorších predpisov

**Článok I.**

**Zmluvné strany**

**1.1 Zhotoviteľ**

Názov spoločnosti:

Sídlo:

Zastúpený:

Bankové spojenie:

Číslo účtu (IBAN):

IČO:

DIČ:

IČ DPH:

Číslo telefónu:

E-mail:

**a**

**1.2 Objednávateľ**

Názov organizácie: Mesto Nitra

Sídlo: Štefánikova trieda 60, 950 06 Nitra

Štatutárny zástupca: Marek Hattas, primátor mesta

Bankové spojenie: Slovenská sporiteľňa, a. s.

Číslo účtu: SK42 0900 0000 0051 4966 9322 – určené pre refundáciu/predfinancovanie

IČO: 00308307

DIČ:2021102853

IČ DPH: SK2021102853

Oprávnená osoba na vo veciach zmluvných: Marek Hattas, primátor mesta

**Článok II.**

**Predmet zmluvy**

**2.1** Na základe tejto zmluvy sa Zhotoviteľ zaväzuje dodať Objednávateľovi kompletnú nízkouhlíkovú

stratégiu Mesta Nitra - strategický dokument spracovaný s využitím metodiky Dohovoru primátorov

a starostov a akčného plánu udržateľného energetického rozvoja v súlade s ÚP a PHSR Mesta Nitra

vrátane SWOT analýzy v rámci projektu s názvom „Vypracovanie nízkouhlíkovej stratégie pre mesto Nitra“; Operačný program Kvalita životného prostredia, kód výzvy: OPKZP-P04-SC441-2018-39.

**2.2** Zhotoviteľ je úspešným uchádzačom verejného obstarávania, zadávania zákazky s nízkou hodnotou

podľa §117 zákona č. 343/2015 Z.z. s názvom zákazky „**Vypracovanie nízkouhlíkovej stratégie pre mesto Nitra**“ (ďalej aj ako „**Stratégia**“ alebo „**Dielo**“).

**2.3** Zhotoviteľ sa zaväzuje riadne a včas spracovať a dodať Dielo za podmienok dohodnutých touto

zmluvou a Objednávateľ sa zaväzuje za riadne a včas zhotovené a odovzdané Dielo zaplatiť Zhotoviteľovi cenu Diela vo výške a za podmienok dohodnutých touto zmluvou.

**2.4** Zhotoviteľ sa zaväzuje vypracovať Stratégiu v rozsahu a v obsahovej náplni v súlade s prílohou č. 1

– špecifikácia predmetu zmluvy – opis predmetu zákazky. Z hľadiska metodiky bude Stratégia

spracovaná podľa jednotnej metodiky pre signatárov celoeurópskej iniciatívy Dohovoru primátorov

miest a starostov obci SECAP – akčného plánu pre udržateľnú energiu a zmenu klímy.

**Článok III.**

**Cena diela**

**3.1** Cena za predmet zmluvy podľa článku II. je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

a) Zmluvná cena za Dielo bez DPH: - €

b) 20 % DPH: - €

c) Zmluvná cena za Dielo vrátane DPH: - €

slovom:

**3.2** Zhotoviteľ sa zaväzuje, že cena Diela je konečná a záväzná. Zhotoviteľ dodá Dielo v požadovanej

kvalite a v ponúknutej cene. Pre vylúčenie pochybností platí, že Zhotoviteľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu spracovaniu a dodaniu Diela, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do celkovej ceny Diela.

**Článok IV.**

**Čas plnenia, miesto a spôsob dodania**

**4.1** Zhotoviteľ sa zaväzuje dodať predmet zmluvy podľa článku II. tejto zmluvy do 6 mesiacov od

nadobudnutia účinnosti zmluvy. Zhotoviteľ zodpovedá za dodržanie dohodnutého termínu plnenia.

**4.2** Zhotoviteľ je povinný bez meškania (najneskôr do 24 hod.) písomne informovať Objednávateľa

o vzniku akejkoľvek udalosti, ktorá bráni alebo sťažuje realizáciu Diela s dôsledkom predĺženia času

plnenia podľa bodu 4.1 tohto článku zmluvy.

**4.3** V prípade, že Zhotoviteľ bude za podmienok ustanovených touto zmluvou v omeškaní s dodaním

predmetu zmluvy podľa bodu 4.1 tohto článku zmluvy z dôvodov na strane Zhotoviteľa alebo neinformuje Objednávateľa podľa bodu 4.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

**4.4** V prípade, že Objednávateľ, orgán štátnej alebo verejnej správy alebo iný na to oprávnený orgán

(napr. riadiaci orgán, kontrolný orgán príslušného operačného programu a pod.), bude požadovať

doplnenie alebo prepracovanie Diela z dôvodu nesplnenia jeho požiadaviek na kvalitu, rozsah a úplnosť Stratégie alebo pôjde o nepodstatnú zmenu Diela, je Zhotoviteľ povinný túto Stratégiu prepracovať alebo doplniť v primeranej lehote určenej Objednávateľom. V prípade, že takáto zmena termínu (omeškanie) pri plnení Diela vznikne z dôvodu postupu podľa tohto bodu, čas plnenia zmluvné strany primerane upravia formou dodatku k zmluve.

**4.5** Objednávateľ prevezme predmet zmluvy po predchádzajúcej výzve Zhotoviteľa v priestoroch

budovy Mestského úradu, Štefánikova trieda 60, 950 06 Nitra prostredníctvom oprávneného zástupcu Objednávateľa.

**4.6** O prevzatí predmetu zmluvy (Diela) bude vystavený odovzdávací a preberací protokol, ktorý musí

byť podpísaný oprávnenými zástupcami oboch zmluvných strán.

**4.7** Zhotoviteľ vypracuje a dodá Objednávateľovi kompletnú Stratégiu v 5 tlačových vyhotoveniach v

slovenskom jazyku a na elektronickom nosiči vo formáte PDF a editovateľnej podobe vo formáte DOC..

**Článok V.**

**Fakturačné a platobné podmienky**

**5.1** Cena Diela dojednaná v článku III. tejto zmluvy je splatná na základe faktúry Zhotoviteľa.Objednávateľ neposkytuje zálohovú platbu. Zhotoviteľ je oprávnený Objednávateľovi vystaviť faktúru najskôr pri protokolárnom odovzdaní a prevzatí Diela v zmysle článku IV. tejto zmluvy v súlade s platobnými podmienkami dohodnutými vbode 5.2 tohto článku.

**5.2** Termín splatnosti faktúry vystavenej Zhotoviteľom podľa tejto zmluvy je do 60 dní odo dňa jej

doručenia Objednávateľovi.

**5.3** Faktúra vystavená Zhotoviteľom musí obsahovať všetky náležitosti stanovené platnými právnymi

predpismi pre daňový doklad, ďalej musí obsahovať názov projektu „Vypracovanie nízkouhlíkovej stratégie pre mesto Nitra“, kód projektu „NFP310040Z054“, bankový účet projektu „SK42 0900 0000 0051 4966 9322“, inak je Objednávateľ oprávnený faktúru v lehote splatnosti Zhotoviteľovi vrátiť. Lehota splatnosti začne v takom prípade plynúť od doručenia novej/opravenej, t.j. správne vystavenej faktúry Objednávateľovi.

**5.4** Neoddeliteľnou prílohou faktúry bude preberací protokol podpísaný oprávnenými zástupcami

zmluvných strán.

**Článok VI.**

**Sankcie**

**6.1** V prípade omeškania Zhotoviteľa s plnením jeho povinnosti zhotoviť dielo v určenom termíne podľa tejto zmluvy je Objednávateľ oprávnený od Zhotoviteľa požadovať zaplatenie zmluvnej pokuty vo výške 100,- € za každý aj začatý deň omeškania.

Okrem sankcie uvedenej v predchádzajúcej vete tejto Zmluvy má Objednávateľ v prípade porušenia akejkoľvek inej povinnosti Zhotoviteľa podľa tejto zmluvy nárok na zmluvnú pokutu vo výške 200,- € za každé jednotlivé porušenie, a to aj opakovane.

Zmluvná pokuta je splatná v lehote 7 dní odo dňa doručenia výzvy Objednávateľa na úhradu zmluvnej pokuty Zhotoviteľovi. Objednávateľ je oprávnený započítať zmluvnú pokutu proti Cene za dielo alebo jej časti.

**6.2** V prípade, že Objednávateľ bude v omeškaní s úhradou faktúry je Zhotoviteľ oprávnený požadovať od Objednávateľa úrok z omeškania vo výške 0,02% z neuhradenej ceny Diela s DPH za každý aj začatý deň omeškania.

**6.3** Zmluvné pokuty dohodnuté touto Zmluvou hradí povinná strana nezávisle na tom, či a v akej výške vznikne druhej strane škoda, ktorú možno vymáhať samostatne a bez ohľadu na jej výšku.

**Článok VII.**

**Práva a povinnosti zmluvných strán**

**7.1** Zhotoviteľ je povinný:

**7.1.1** odovzdať predmet zmluvy v plnom rozsahu, riadne a včas,

**7.1.2** pri odovzdávaní predmetu zmluvy ho odovzdať oprávnenému/splnomocnenému zamestnancovi

Objednávateľa protokolárne v mieste dodania predmetu zmluvy,

**7.1.3** pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, technické normy a podmienky tejto zmluvy,

**7.1.4** riadiť sa východiskovými podkladmi a pokynmi Objednávateľa, zápismi a dohodami oprávnených zamestnancov alebo zástupcov zmluvných strán a tiež rozhodnutiami a vyjadreniami dotknutých orgánov štátnej a verejnej správy,

**7.1.5** vykonať dielo osobne resp. s jeho zamestnancami. Zhotoviteľ môže poveriť vykonaním časti diela inú osobu len za podmienok tejto zmluvy o subdodávateľoch a za splnenia podmienky, že Zhotoviteľ zabezpečí od tejto osoby jej písomný súhlas na použitie Diela v zmysle tejto zmluvy a s predchádzajúcim písomným súhlasom Objednávateľa. Zhotoviteľ v takomto prípade zodpovedá za spracovanie časti Diela inou osobou v plnom rozsahu, ako by ho vykonal sám,

**7.1.6** uviesť písomne formou prílohy tejto zmluvy údaje o všetkých známych subdodávateľoch

a o osobách oprávnených za nich konať. Prípadná zmena subdodávateľa musí byť vopred písomne

oznámená Objednávateľovi, resp. oprávnenej osobe podľa článku 1 bodu 1.2 tejto zmluvy, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takáto povinnosť vyplýva z osobitného predpisu.

Prípadné zmeny subdodávateľov budú riešené formou dodatku k zmluve. Písomné oznámenie o zmene subdodávateľa obsahuje:

a) obchodné meno alebo názov subdodávateľa,

b) údaje o osobe oprávnenej konať za subdodávateľa v rozsahu meno, priezvisko, funkcia,

kontaktné údaje - údaje podľa písm. a) a b) sa primerane upravia pri subdodávateľovi fyzickej

osobe,

c) rozsah subdodávky vyjadrený v Eurách,

d) skutočnosť, či je subdodávateľ zapísaný v Registri partnerov verejného sektora, ak takúto

povinnosť má podľa osobitných predpisov,

e) doklad o oprávnení realizovať plnenie,

f) dôvod zmeny pôvodného dodávateľa.

**7.1.7** strpieť výkon kontroly/auditu/overovania súvisiaceho s dodávateľskými službami kedykoľvek

počas platnosti a účinnosti Zmluvy o poskytnutí NFP, v rámci ktorej bude poskytovaná služba/dodané

Dielo financované/spolufinancované, a to oprávnenými osobami v zmysle Všeobecných zmluvných

podmienok k zmluve o poskytnutí NFP a poskytnúť im potrebnú súčinnosť.

Oprávnené osoby sú najmä/nie výlučne:

a) Poskytovateľ NFP a ním poverené osoby,

b) Útvar následnej finančnej kontroly a nimi poverené osoby,

c) Najvyšší kontrolný úrad SR, príslušná Správa finančnej kontroly, Certifikačný orgán a nimi

poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej komisie a európskeho dvora audítorov,

f) Osoby prizvané orgánmi uvedenými v písm. a/ až d/ v súlade s príslušnými právnymi predpismi SR a EÚ.

**7.1.8** Zhotoviteľ je na žiadosť objednávateľa povinný informovať ho o stave rozpracovaného diela.

Zhotoviteľ sa zaväzuje začať s vykonávaním diela najneskôr do 5 dní po nadobudnutí účinnosti tejto Zmluvy o dielo, na diele sa zaväzuje pracovať priebežne tak, aby stav jeho rozpracovanosti zodpovedal plynutiu doby plnenia a riadne a kompletne vytvorené dielo sa zaväzuje odovzdať Objednávateľovi najneskôr v termíne určenom v Čl. IV. bode 4.1 tejto Zmluvy o dielo.

**7.2** Zhotoviteľ sa zaväzuje v procese vypracovania Stratégie zúčastniť sa minimálne na štyroch pracovných stretnutiach so zástupcami Objednávateľa, celkomv rozsahu maximálne 20 osobohodín.

**7.3** Objednávateľ sa zaväzuje v procese vypracovania Stratégie poskytnúť Zhotoviteľovi konzultácie

telefonicky a e-mailom v prípade potreby počas celej doby platnosti zmluvy a plnenia Diela. Táto činnosť nenahrádza činnosť zhotoviteľa.

**7.4** Objednávateľ je povinný na výzvu Zhotoviteľa prevziať predmet zmluvy v dohodnutom termíne na mieste podľa článku IV. tejto zmluvy. Ak predmet plnenia Zhotoviteľ ukončí pred dohodnutýmtermínom, Objednávateľ sa zaväzuje ho prevziať aj v skoršom ponúknutom termíne.

**7.5** Objednávateľ a Zhotoviteľ sa zaväzujú, že obchodné a technické informácie, ktoré im boli zverené

zmluvným partnerom nepoužijú pre iné účely, než pre plnenie podmienok tejto zmluvy.

**Článok VIII.**

**Prevod práv**

**8.1** Okamihom dodania predmetu zmluvy podľa článku II. tejto zmluvy je podpísanie a datovanie

preberacieho protokolu oboma zmluvnými stranami.

**8.2** Objednávateľ sa stáva vlastníkom Diela po protokolárnom prevzatí predmetu zmluvy.

**8.3** Objednávateľ je oprávnený použiť Dielo na účel vyplývajúcich zo zmluvy. Zmluvné strany sa

dohodli, že Zhotoviteľ nie je oprávnený poskytnúť Dielo iným osobám ako Objednávateľovi.

**8.4** V súlade s ustanovením § 70 zákona č. 185/2015 Z.z. Autorský zákon v znení neskorších predpisov udeľuje Zhotoviteľ Objednávateľovi súhlas na akékoľvek použitie Diela podľa § 19 ods. 4 Autorského zákona. Táto licencia je udelená ako výhradná v neobmedzenom rozsahu vecnom, časovom a územnom. Objednávateľ je oprávnený udeliť tretej osobe súhlas na použitie Diela v rozsahu udelenej licencie, resp. Zhotoviteľ udeľuje na základe tejto zmluvy Objednávateľovi súhlas na udelenie sublicencie vrátane súhlasu na vykonanie zmien Diela. Zhotoviteľ vyhlasuje, že sa sám zdrží použitia Diela, na ktorého použitie udelil výhradnú licenciu. Zhotoviteľ udeľuje Objednávateľovi licenciu bezodplatne.

**Článok IX.**

**Zodpovednosť za vady a podmienky ukončenia zmluvy**

**9.1** Zhotoviteľ zodpovedá za to, že predmet zmluvy nemá vady, ktoré by znižovali jeho hodnotu alebo

schopnosť jeho využitia. Za vady sa považuje najmä oneskorené, neúplné, nedostatočné, rozporné, nekvalitné zhotovenie Diela, v rozpore s Opisom predmetom zákazky/Zadaním a zmluvou. Pre vylúčenie pochybností platí, že:

**9.1.1** Zhotoviteľ zodpovedá za vady, ktoré má Stratégia v čase jej odovzdania Objednávateľovi, za vady vzniknuté po odovzdaní zodpovedá iba vtedy, ak boli spôsobené porušením jeho povinností. Dielo má vady, ak Dielo alebo jeho časť alebo ktorákoľvek vec vrátane jej súčasti alebo príslušenstva, právo alebo iná majetková hodnota, ktorá je súčasťou predmetu zmluvy sa nehodia na účel určený v tejto zmluve alebo nezodpovedajú rozsahu a kvalite vymedzeným v tejto zmluve. V takomto prípade je Objednávateľ oprávnený neprevziať Dielo, ktoré nie je vykonané riadne alebo včas podľa podmienok určených v tejto zmluve a v tomto prípade Objednávateľ nie je v omeškaní.

**9.1.2** Zhotoviteľ nezodpovedá za vady, ktoré boli spôsobené použitím podkladov prevzatých od

Objednávateľa a Zhotoviteľ ani pri vynaložení všetkej odbornej starostlivosti nemohol zistiť ich

nevhodnosť, prípadne na to upozornil Objednávateľa a ten na ich použití trval.

**9.2** Za vady, ktoré vznikli, resp. vyšli najavo počas záručnej doby z dôvodov na strane Zhotoviteľa v

plnej miere zodpovedá Zhotoviteľ.

**9.3** Počas záručnej doby Zhotoviteľ bezodkladne, najneskôr v lehote do 3 dní od uplatnenia vady Diela

a na vlastné náklady vykoná nápravu a odstránenie vady, za ktorú zodpovedá.

V prípade, ak zhotoviteľ v lehote uvedenej v tomto bode vady diela neodstráni, vzniká objednávateľovi právo zabezpečiť odstránenie vád prostredníctvom inej odborne spôsobilej osoby, ku ktorému udeľuje zhotoviteľ, ako autor diela, podpisom tejto zmluvy svoj súhlas, s následkom vzniku práva objednávateľa na nahradenie jemu vzniknutých nákladov úpravy diela inou odborne spôsobilou osobou zhotoviteľom.

**9.4** Záručná doba na predmet zmluvy je 24 mesiacov od protokolárneho odovzdania a prevzatia Diela

oprávnenými/splnomocnenými zástupcami zmluvných strán.

**9.5** V prípade, že Zhotoviteľ neplní svoje záväzky vyplývajúce z tejto zmluvy týkajúce sa vypracovania Diela, porušuje zmluvu podstatným spôsobom a Objednávateľ má právo

a) požadovať odstránenie vád a nedostatkov bez zbytočného odkladu, a to náhradným plnením bez vád a nedostatkov alebo dodaním chýbajúceho plnenia,

b) odstúpiť od tejto zmluvy, ak omeškanie Zhotoviteľa s plnením povinností je viac ako 10 dní

alebo Dielo má neodstrániteľné vady, alebo ak Zhotoviteľ písomne prehlásil, že Dielo nevykoná,

c) odstúpiť od tejto zmluvy, ak Zhotoviteľ podstatným spôsobom poruší svoje Zmluvné povinnosti a Zhotoviteľ bol Objednávateľom na túto skutočnosť preukázateľnou formou (písomnou) upozornený. V prípade, ak k odstúpeniu od Zmluvy dôjde v dôsledku porušenia povinností Zhotoviteľom pred odovzdaním a prevzatím diela, Zhotoviteľ nemá nárok na úhradu nákladov, ktoré vynaložil na zhotovenie diela.

Podstatným porušením Zmluvy s možnosťou odstúpenia Objednávateľa od tejto Zmluvy sa rozumie aj nepreukázanie stavu rozpracovanosti Diela v primeranom rozsahu k plynutiu lehoty plnenia stanovenej v Čl. VII. bode 7.1.8 tejto Zmluvy o dielo.

**9.6** Odstúpením od zmluvy nie je dotknuté právo Objednávateľa na náhradu škody alebo na zmluvnú

pokutu.

**9.7** Zhotoviteľ je oprávnený od zmluvy odstúpiť v prípade, že Objednávateľ odmietne poskytnúť

potrebné spolupôsobenie na plnenie podmienok tejto zmluvy, ktoré by podstatným spôsobom

znemožňovalo Zhotoviteľovi plniť podmienky uvedené v tejto zmluve, pričom tieto okolnosti musí

Zhotoviteľ podrobne dokladovať a špecifikovať.

**9.8** Odstúpenie od zmluvy musí byť oznámené písomne s uvedením dôvodu, pre ktorý zmluvná strana

od zmluvy odstupuje. Odstúpením od zmluvy zmluva zaniká dňom doručenia odstúpenia druhej

zmluvnej strane.

9.9 Zmluvné strany sa zároveň dohodli, že zhotoviteľ zodpovedá objednávateľovi za škody spôsobené vadami zhotoviteľom vypracovanej dokumentácie (diela) a tieto škody je povinný objednávateľovi v plnej výške nahradiť.

**Článok X.**

**Platnosť a účinnosť zmluvy**

**10.1** Táto zmluva nadobúda platnosť dňom jej podpisu zmluvnými stranami.

**10.2** Táto zmluvy nadobúda účinnosť dňom nasledujúcim po dni jej zverejnenia na webovom sídle

Objednávateľa, ktorým je internetová stránka Mesta Nitra a súčasne po splnení odkladacích

podmienok účinnosti tejto zmluvy, ktorými sú:

a) nadobudnutie účinnosti Zmluvy o poskytnutí NFP k predmetu tejto zmluvy, a to dňom

nadobudnutia účinnosti Zmluvy o poskytnutí NFP,

b) schválenie zákazky, ktorá je predmetom tejto zmluvy podľa výsledku administratívnej finančnej kontroly resp. príslušnej kontroly verejného obstarávania (VO) zo strany poskytovateľa NFP, a to dňom doručenia správy z kontroly Objednávateľovi ako prijímateľovi nenávratného finančného príspevku, a to splnením odkladacej podmienky účinnosti tejto zmluvy poslednej v poradí. O nastúpení účinnosti tejto zmluvy je Objednávateľ povinný písomne informovať Zhotoviteľa do 3 dní od splnenia odkladacej podmienky účinnosti tejto zmluvy poslednej v poradí.

**10.3** Zmluva automaticky zaniká bez udania iného dôvodu dňom doručenia správy z kontroly VO podľa bodu 10.2 písm. b) tejto zmluvy, ktorou poskytovateľ NFP neschváli predmetné VO. Objednávateľ sa zaväzuje informovať o doručení správy z kontroly VO Zhotoviteľa bezodkladne, najneskôr do 3 dní od doručenia takejto správy z kontroly VO.

**10.4** Zmluva taktiež automaticky zaniká, ak Zmluva o poskytnutí NFP k predmetu tejto Zmluvy nenadobudne účinnosť do 2 rokov od uzatvorenia tejto Zmluvy o dielo.

**Článok XI.**

**Záverečné ustanovenia**

**11.1** Túto zmluvu je možné meniť a dopĺňať za podmienok stanovených príslušnými všeobecne

záväznými právnymi predpismi len vo forme písomného a číslovaného dodatku podpísaného oboma

zmluvnými stranami.

**11.2** Vzťahy zmluvných strán súvisiace s touto zmluvou a v tejto zmluve bližšie neupravené, sa riadia

príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalších všeobecne záväzných právnych predpisov a podmienkami realizovaného verejného

obstarávania. Ak niektoré otázky nemožno riešiť podľa týchto predpisov, posúdia sa v súlade s obsahom podmienok realizovaného verejného obstarávania.

**11.3** Ak sú niektoré ustanovenia tejto Zmluvy neúčinné alebo ak svoju účinnosť stratia, nebude tým

dotknutá právna účinnosť ostatného obsahu tejto Zmluvy. Predmetné ustanovenie sa nahradí platným

ustanovením, ktoré sa čo najviac blíži účelu, sledovanému zmluvnými stranami.

**11.4** Táto zmluva vrátane jej príloh predstavuje úplnú dohodu zmluvných strán o jej predmete. Vedľajšie dohody k tejto Zmluve neexistujú.

**11.5** Táto zmluva je vyhotovená v šiestich rovnopisoch, z ktorých Objednávateľ dostane 4 vyhotovenia a Zhotoviteľ 2 vyhotovenia.

**11.6** Zmluvné strany vyhlasujú, že ich vôľa vyjadrená v tejto zmluve je slobodná a vážna, túto zmluvu

neuzatvárajú v tiesni, za nápadne nevýhodných podmienok a ich zmluvná voľnosť nie je inak

obmedzená. Svoju vôľu byť viazané touto zmluvou zmluvné strany vyjadrujú svojimi podpismi tejto

zmluvy.

**11.7** Neoddeliteľnou súčasťou tejto Zmluvy sú:

Príloha č. 1 – Špecifikácia predmetu zmluvy – opis predmetu zákazky

Príloha č. 2 – Krycí list a Ponuka Zhotoviteľa

Príloha č. 3 – Zoznam subdodávateľov

V Nitre dňa ........................ V ........................ dňa ...................

Za Objednávateľa Za Zhotoviteľa

–––––––––––––––––– ––––––––––––––––––––

Marek Hattas meno, priezvisko, pečiatka

primátor mesta Nitry

Príloha č. 4 Vyhlásenie uchádzača

**Vyhlásenie uchádzača**

Identifikačné údaje uchádzača

Obchodné meno:

Sídlo:

Zastúpený:

Kontaktná osoba:

Kontaktné údaje:

Vyhlasujem, že súhlasím s obsahom návrhu zmluvy o dielo, ktorá je prílohou č. 1 dokumentu Podmienky zadávania zákazky s nízkou hodnotou s predmetom zákazky: „**Vypracovanie nízkouhlíkovej stratégie pre mesto Nitra**“ a že v mnou navrhovanej cene za celý predmet zákazky v EUR s DPH sú zahrnuté všetky moje náklady spojené s poskytnutím predmetných služieb podľa požiadaviek verejného obstarávateľa uvedených v dokumente Podmienky zadávania zákazky s nízkou hodnotou, ako i podľa článku III návrhu zmluvy o dielo.

Zároveň čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte svojho sídla, miesta podnikania alebo obvyklého pobytu.

V ..............................., dňa ...............................

..............................................................

(podpis osoby oprávnenej konať za uchádzača v súlade so zápisom v OR SR alebo v inej relevantnej evidencii)

Príloha č. 5

**Požiadavky na predmet zákazky**

Spracovateľ strategického dokumentu musí zohľadniť nasledovné:

1. súčasťou strategického dokumentu je posúdenie stavu zásobovania všetkými dostupnými

formami využiteľnej energie;

2. dôraz je kladený na nízkouhlíkové opatrenia najmä na energetickú efektívnosť, využívanie

obnoviteľných zdrojov energie s ohľadom na ochranu životného prostredia, najmä v súvislosti

s produkciou emisií skleníkových plynov a emisií znečisťujúcich látok do ovzdušia;

3. lokálna nízkouhlíková stratégia pre mesto Nitra na obdobie minimálne 5 rokov bude

spracovaná s využitím metodiky Dohovoru primátorov a starostov k Akčnému plánu

udržateľného energetického rozvoja;

4. keďže je v predmetnej lokalite systém centralizovaného zásobovania teplom, nízkouhlíková

stratégia musí vychádzať taktiež z aktualizovanej Koncepcie rozvoja mesta Nitra v oblasti

zásobovania teplom <https://www.nitra.sk/zobraz/sekciu/koncepcia-rozvoja> so zohľadnením

klesajúceho dopytu po využiteľnom teple a stanovením postupu následného optimálneho

prispôsobenia sa distribúcie a výroby tepla;

5. nízkouhlíková stratégia bude vypracovaná pre verejného obstarávateľa – Mesto Nitra s

celkovým počtom obyvateľov do 80 000 (kritérium podľa výzvy na predkladanie žiadostí

o NFP);

6. v jej rámci bude rozpracovaná aj možnosť využitia komponentov inteligentných miest (SmartCity) s dôrazom na komponenty energia a životné prostredie, mobilita a budovy v danomregióne.

***Odporúčaný rozsah nízkouhlíkovej stratégie:***

1. zhrnutie cieľov a výsledkov stratégie (krátky prehľad) vrátane opisu regionálneho využitia

nízkouhlíkovej stratégie;

2. stručný popis a charakteristika územia, pre ktoré je stratégia vypracovaná;

3. identifikácia relevantného orgánu, ktorý bude stratégiu schvaľovať a spôsob schvaľovania

stratégie;

4. bilancie emisií skleníkových plynov vrátane zohľadnenia dopadu na znečisťujúce látky do

ovzdušia:

a) popis metódy určenia emisií skleníkových plynov;

b) vyčíslenie emisií podľa jednotlivých sektorov;

5. celková stratégia:

a) súčasný stav využívania energie celkovo a v členení podľa jednotlivých sektorov;

b) plány a ciele:

* indikatívny záväzok zníženia emisií skleníkových plynov vyjadrený akopercentuálny podielv poslednom roku platnosti stratégie (cieľovom roku) voči súčasnému stavu a absolútnahodnota plánovaného ročného znižovania v t/rok od roku schválenia stratégie až po cieľovýrok;
* plánované zníženie spotreby alebo potreby energie/využívanie energie z obnoviteľnýchzdrojov energie a prostriedkov energetickej efektívnosti/zníženie emisií skleníkovýchplynov podľa jednotlivých sektorov;
* predpokladaný dopad na kvalitu životného prostredia najmä s ohľadom naznečisťujúcelátky do ovzdušia;

6. plánované aktivity a opatrenia po dobu platnosti stratégie:

a) dlhodobé ciele a úlohy:

* základný popis cieľov a úloh;
* určenie zodpovednosti;
* časový harmonogram vrátane hlavných míľnikov;
* predpokladané náklady v členení na verejné zdroje (EÚ, štátny rozpočet, rozpočet samosprávy) a súkromné zdroje;
* predpokladaná úspora energie/využívanie energie z OZE so základným popisom

uvažovaných typov technológií OZE (fotovoltaika, solárne kolektory, biomasa atď.);

* predpokladaná energetická efektívnosť (t. j. využitie napr. zmeny spotrebiteľskéhosprávania na zníženie energetickej náročnosti budov, výmena okien, zateplenie, výmenavykurovacích zariadení, efektívnejší odber elektrickej energie efektívnejšími spotrebičmiatď.);
* predpokladané zníženie emisií skleníkových plynov;
* predpokladané zníženie/zvýšenie základných znečisťujúcich látok do ovzdušia;

b) krátkodobé a strednodobé opatrenia:

* stručný popis opatrenia;
* určenie zodpovednosti;
* časový harmonogram vrátane hlavných míľnikov;
* predpokladané náklady v členení na verejné zdroje (EÚ, štátny rozpočet, rozpočetsamosprávy) a súkromné zdroje;
* predpokladaná úspora energie/využívanie energie z OZE so základným popisom

uvažovaných typov technológií OZE (fotovoltaika, solárne kolektory, biomasa atď.);

* predpokladaná energetická efektívnosť (t. j. využitie napr. zmeny spotrebiteľskéhosprávania na zníženie energetickej náročnosti budov, výmena okien, zateplenie, výmenavykurovacích zariadení, efektívnejší odber elektrickej energie efektívnejšími spotrebičmiatď.);
* predpokladané zníženie emisií skleníkových plynov;
* predpokladané zníženie/zvýšenie základných znečisťujúcich látok do ovzdušia;

7. Keďže je v predmetnej lokalite systém centralizovaného zásobovania teplom,nízkouhlíkovástratégia musí vychádzať taktiež aktualizovanej Koncepcie rozvoja mesta Nitra v oblasti zásobovania teplom <https://www.nitra.sk/zobraz/sekciu/koncepcia-rozvoja> so zohľadnenímklesajúceho dopytu po využiteľnom teple a stanovením postupu následného optimálnehoprispôsobenia sa distribúcie a výroby tepla.

8. Štandardné (minimálne) členenie podľa jednotlivých sektorov**:**

a) budovy:

* budovy na bývanie (rodinné domy, bytové domy, polyfunkčné budovy);
* administratívne budovy;
* budovy škôl a školských zariadení;
* budovy nemocníc a zdravotníckych zariadení;

b) verejné osvetlenie;

c) energetický priemysel najmä tepelná energetika (samostatne alebo ako súčasť iných

sektorov);

d) doprava:

* verejná;
* individuálna;

9. Dobrovoľné rozšírenie členenia podľa jednotlivých sektorov:

a) budovy:

* budovy hotelov a reštaurácií;
* športové haly a iné budovy určené na šport;
* budovy pre veľkoobchodné a maloobchodné služby;
* ostatné nevýrobné budovy spotrebúvajúce energiu;

b) priemysel s výnimkou energetického priemyslu;

c) nákladná doprava;

d) inteligentné mestá (Smart Cities);

e) adaptačné opatrenia na zmenu klímy

Európska komisia definuje Smart City ako mesto, ktoré využíva tradičné siete a služby efektívnejšievďaka nasadeniu **digitálnych a telekomunikačných technológií**, čo má pozitívny dopad nielen naobyvateľov, ale aj na podnikanie ako také.

V prípade, že niektoré uvedené časti nebudú vo vypracovanej nízkouhlíkovej stratégii zahrnuté, jepotrebné to relevantne odôvodniť.

Pri navrhovaní opatrení je potrebné identifikovať (označiť) opatrenia, ktoré sa týkajú budov,

zariadení a služieb verejného sektora. Pri jednotlivých opatreniach odporúčame zohľadniť sprísnenéopatrenia na zlepšenie kvality ovzdušia.

Ak spracovatelia použijú na vypracovanie nízkouhlíkovej stratégie vlastnú metodiku, platí, že použitámetodika musí byť v súlade s metodikou Dohovoru primátorov a starostov k Akčnému plánu udržateľného energetického rozvoja (viď napr. <https://www.mzp.cz/cz/pakt_starostu_a_primatoru>).

**Požadované množstvo/rozsah a formálne náležitosti strategického dokumentu**

1. Spracovateľ použije font veľkosti 12, odporúča sa Times New Roman. Spracovateľ

strategického dokumentu bude klásť dôraz na vhodné a dostatočné používanie tabuliek,

grafov, obrázkov, vizualizácií, a pod. vo farbe, tak aby spracovaný dokument bol prehľadný,

aby umožňoval ľahkú orientáciu a vyhľadanie najpodstatnejších údajov.

2. Strategický dokument bude **na titulnej strane a v záhlaví každej ďalšej strany obsahovať**

**prvky povinnej publicity projektu**, t. j. kombinované logo projektu a programu a logo Mesta

Nitra (logá dodá spracovateľovi verejný obstarávateľ – objednávateľ).

3. Spracovateľ predloží, resp. dodá Objednávateľovi finálny dokument - Nízkouhlíkovú

stratégiu **v 5 papierových vyhotoveniach**, vo farebnej obojstrannej tlači, zviazané v trvácnej

väzbe v slovenskom jazyku a na **CD/DVD nosiči alebo na USB kľúči**, a to v editovateľnom

formáte.pdf a DOC...

4. Celý dokument bude vytlačený na papieri o gramáži 90 - 120 g/m2, ktorý spĺňa požiadavky,

resp. má **certifikát FSC** (Forestry Stewardship Council), o čom spracovateľ pri odovzdaní

dokumentu predloží dôkaz; bez tohto dôkazu verejný obstarávateľ plnenie nepreberie

a plnenie sa vtedy nepovažuje za riadne poskytnuté.